Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 712

(2) Amennyiben az első szakasz végére nem alakul ki ilyen helyzet, a Bizottság felhatalmazza Franciaországot arra, hogy a túlmunkadíj kifizetésének módszerében megmutatkozó egyenlőtlenség miatt hátrányosan érintett iparágak vonatkozásában védintézkedéseket vezessen be, amelyek feltételeit és részletes szabályait a Bizottság határozza meg, kivéve ha ebben a szakaszban a többi tagállamban ugyanezen iparágakban az 1956-os átlaghoz viszonyított átlagos bérszint-növekedés a franciaországit a Bizottság által a Tanács minősített többséggel megadott jóváhagyásával megállapított százalékértéknél nagyobb arányban haladja meg. Kelt Rómában, az ezerkilencszázötvenhetedik év március havának huszonötödik napján. P. H. SPAAK J. Ch. SNOY et d'OPPUERS ADENAUER HALLSTEIN PINEAU M. FAURE Antonio SEGNI Gaeteno MARTINO BECH Lambert SCHAUS J. LUNS J. LINTHORST HOMAN 2004/60/II. szám I. 5. Jegyzőkönyv Olaszországról A MAGAS SZERZŐDŐ FELEK, AZZAL AZ ÓHAJJAL, hogy rendezzenek egyes Olaszországot érintő sajátos problémákat, MEGÁLLAPODTAK a következő rendelkezésekben, amelyeket e szerződéshez csatolnak: A KÖZÖSSÉG TAGÁLLAMAI TUDOMÁSUL VESZIK azt a tényt, hogy az olasz kormány tízéves gazdaság-bővítő programot hajt végre azzal a céllal, hogy – különösen a kevésbé fejlett dél-olasz területek és olasz szigetek infrastruktúrájának fejlesztése, valamint a munkanélküliség felszámolása érdekében új munkahelyek teremtése révén – helyreállítsa az olasz gazdaság szerkezetének egyensúlyát; EMLÉKEZTETNEK ARRA, hogy az olasz kormány e programjának alapelveit és céljait megvizsgálták és jóváhagyták azok a nemzetközi együttműködést szolgáló szervezetek, amelyeknek a tagállamok is tagjai; ELISMERIK, hogy az olaszországi program céljainak megvalósulása közös érdekük; MEGÁLLAPODNAK ABBAN, hogy az olasz kormány e feladata végrehajtásának megkönnyítése érdekében a Közösség intézményeinek figyelmébe ajánlják az e Szerződésben előírt valamennyi módszer és eljárás igénybevételét, különösen azt, hogy megfelelő módon használják fel az Európai Befektetési Bank és az Európai Szociális Alap forrásait; AZON A VÉLEMÉNYEN VANNAK, hogy e Szerződés alkalmazása során a Közösségi intézményeinek figyelembe kell venniük, hogy az olasz gazdaság az elkövetkező években milyen folyamatos erőfeszítések elé néz, továbbá, hogy kívánatos elkerülni azokat a feszültségeket, különösen a fizetési mérleget, illetve a foglalkoztatás szintjét illetően, amelyek e Szerződés olaszországi alkalmazását veszélyeztethetnék; ELISMERIK, hogy amennyiben a 108. és 109. cikk alkalmazására kerül sor, mindenképpen ügyelni kell arra, hogy az olasz kormány számára előírt intézkedések egyike se nehezítse a gazdaság bővítésére és a lakosság életszínvonalának növelésére szolgáló kormányzati program végrehajtását. Kelt Rómában, az ezerkilencszázötvenhetedik év március havának huszonötödik napján. P. H. SPAAK J. Ch. SNOY et d'OPPUERS ADENAUER HALLSTEIN PINEAU M. FAURE Antonio SEGNI Gaeteno MARTINO BECH Lambert SCHAUS J. Luns J. Linthorst Homan 2004/60/II. szám I. 6. Jegyzőkönyv a Luxemburgi Nagyhercegségről A MAGAS SZERZŐDŐ FELEK, AZZAL AZ ÓHAJJAL, hogy a Luxemburgi Nagyhercegséget érintő egyes sajátos problémákat rendezzenek, MEGÁLLAPODTAK a következő rendelkezésekben, amelyeket e szerződéshez csatolnak:

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes